Da Begriff Schwenddog kimmt vom middlboarischn Wort swende, de Bezoachnung fia a Gebiet, wo duach Woidroudung entstandn is. Dohea kimmt aa es Wort schwindn. Draus is da Glaam entstandn, dass Orbatn, wo wos vaschwindn losst, an de Schwenddog scho ausgfiat wean hom deafa, z. B. Hoarschneidn, Ausmistn, Putzn, Unkraud jadn. Schwenddog hoassn aa vawuafane Dog (vo Vawuaf = schlechta Wuaf, Friageburt).